**Frode Lia** (født 1975) er en norsk gründer, redaktør, plateprodusent og podkaster. Han er mest kjent som gründer og mangeårig redaktør av fotballtidsskriftet *Josimar*.pluss pappa er veldig kul Ragnar Eid lia

Biografi
--------

Lia vokste opp med mor i Lørenskog og med far på Snarøya. Etter å ha gått folkehøyskole i Bærum flyttet han til Oslo, hvor han ble en del av musikkmiljøet. I 1996 spilte Lia bass i bandet Dødsverk, som ble forsøkt signert av plateselskapet Virgin. Bandet ville være indie og valgte å takke nei, og Christer Falck ga istedenfor ut bandets album.

### C + C Records & Frode Records

Frode Lia ble medeier i plateselskapet C + C Records sammen med Christer Falck i 2000, etter at Christer Hansen valgte å forlate selskapet. Samtidig ble underlabelen Frode Records etablert. Frode Lia produsentdebuterte på Karen Jo Fields sitt debutalbum *Embrace Me*. Denne platen ble delvis finansiert av Christer Falcks gevinst i TV3s *Robinsonekspedisjonen*. Sammen med Christer Falck ga han ut over 100 album.

### Josimar

Lia startet fotballmagasinet *Josimar* i 2009, oppkalt etter den brasilianske fotballspilleren Josimar. Magasinet var et uavhengig tidsskrift som skulle gå i dybden på fotballverden, og hadde i 2018 et opplag på mellom 7.500 og 12.000. Magasinet bedrev kritisk journalistikk og satte ved flere anledninger søkelyset på fotballens skyggesider. I 2019 ble det kjent at Lia ga seg som redaktør, ti år etter at han etablerte magasinet.

### Christiania Ballklubb

I 2017 var han med å starte opp fotballklubben Christiania Ballklubb. Klubben holder til i bydel Gamle Oslo og idéen kom etter debatten om de høye prisene for satsningslag i Oslo-fotballen. CBK hadde som mål er å være et tilbud for alle gutter og jenter som ønsker å satse på fotball, men ikke har økonomi til å betale de tretti til sytti tusen kronene i året det koster å være med på et satsningslag. Klubben skulle også være en integreringsarena for barn, ungdom og voksne. Lia har i flere år fungert som trener i klubben, både for aldersbestemte lag, men også CBKs A-lag i 4. divisjon.

### Fotball.TV

I 2020 lanserte han sammen med Aleksander Schau, Thomas Aune og Tor-Kristian Karlsen, nett-TV-kanalen *Fotball.TV*. I tillegg til å være medeier fungerer Lia også som redaktør og tidvis programleder.

Lia har vært programleder og medvirkende i en rekke podcaster, deriblant *Josimar – Podcast*, *Chivadze*, *Fotballfortellinger*, *Oddspodden* og *Tippekampen.*

Referanser
----------

1. ↑   www.proff.no[Hentet fra Wikidata]
2. 1 2 3 4 5  Johnsen, Av Lars West; dagsavisen.no. «– Dette kan du sitere meg på: Det går faen ikke an.». *Dagsavisen* **(norsk)**. Besøkt 12. august 2022.
3. ↑  «Fields, Karen Jo». *Ballade.no*. Besøkt 12. august 2022.
4. ↑  NRK (19. januar 2004). «Karen Jo Fields». *NRK*. Besøkt 12. august 2022.
5. ↑  «Frode Lia — podkaster». *Moderne Media* **(engelsk)**. Arkivert fra originalen 12. august 2022. Besøkt 12. august 2022.
6. 1 2  «(+) Frode Lia gir seg som Josimar-redaktør: – Det vert herleg å få helsa på plass igjen». *m24.no*. 11. desember 2018. Besøkt 12. august 2022.
7. 1 2  Borgersrud, Av Aslak. «– Jeg drukner i eposter fra folk som har måttet slutte på grunn av prisnivået». *Dagsavisen* **(norsk)**. Besøkt 12. august 2022.
8. ↑  «Om CBK – Christiania Ballklubb». Besøkt 12. august 2022.
9. ↑  «Et nytt lag skulle motvirke klasseskillene i Oslo-fotballen. Da Elabdellaoui hørte det, ville han være med». *www.aftenposten.no*. Besøkt 12. august 2022.
10. ↑  Fotballforbund, Norges. «Frode Da Costa-Lia - Profil». *fotball.no - Norges Fotballforbund* **(norsk)**. Besøkt 12. august 2022.
11. ↑  NTB. «Fotballprofiler lanserer ny TV-kanal». *kampanje.com*. Besøkt 12. august 2022.

Eksterne lenker
---------------